SYNEX บวกกว่า 4% รับช่วง High Season
SYNEX บวกเกือบ 4% กูรูคาดกำไร Q3/59 โตรับ High Season, เล็งร่วมทุนกับพันธมิตรใหม่ทำเช่าซื้อ IT คาดชัดเจน Q4 โดย ณ เวลา 11.17 น. ราคาอยู่ที่ 5.40 บ. บวก 0.20 บ. หรือ 3.85% ด้วยมูลค่าซื้อขาย 8.00 ลบ. ด้านบล.ทิสโก้ ให้ราคาเป้าหมาย 6.30 บ.
14 ก.ย. 2559

ผู้สื่อข่าวรายงานว่า ราคาหุ้นบริษัท ซินเน็ค (ประเทศไทย) จำกัด (มหาชน) หรือ SYNEX  โดย ณ เวลา 11.17 น. ราคาอยู่ที่ 5.40 บาท บวก 0.20 บาท หรือ 3.85% ด้วยมูลค่าซื้อขาย 8.00 ล้านบาท โดยเปิดตลาดที่ 5.20 บาท ราคาปรับตัวขึ้นสูงสุดที่ 5.60 บาท และราคาปรับตัวลงต่ำสุดที่ 5.20 บาท
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ราคาหุ้น SYNEX เช้านี้ปรับตัวขึ้น คาดว่าจะเป็นการเข้ามาเล่นเก็งกำไรของนักลงทุน โดยมีปัจจัยหนุนจากคาดการณ์ว่ากำไรในไตรมาส 3/59 จะออกมาดีสุดของปีนี้ เนื่องจากเป็นช่วง High Season ด้วย
นอกจากนี้ บริษัทฯยังมีแผนร่วมทุนกับพันธมิตรใหม่ เพื่อทำธุรกิจเช่าซื้อเกี่ยวกับอุปกรณ์ IT คาดว่าจะเห็นความชัดเจนช่วงไตรมาส 4/59 โดยขณะนี้ยังไม่ได้เปิดเผยถึงพันธมิตรใหม่ที่จะร่วมทุนด้วย
รวมทั้งที่ผ่านมาราคาหุ้นได้ปรับตัวลงไปมาก ทำให้มี upside โดยฝ่ายวิจัยทิสโก้ให้ราคาเป้าหมายไว้ที่ 6.3 บาท/หุ้น อีกทั้ง SYNEX เป็นหุ้นที่นอกเหนือจากกำไรดีแล้ว ยังมีการจ่ายปันผลที่อยู่ในเกณฑ์ที่ดีด้วย โดยมีการให้ปันผล 4% ต่อปี